ભરૂચમાં આજે બે જુદી જુદી જગ્યાએ ગમખ્વાર અકસ્માતમાં પૈકી એક ઘટનામાં વહેલી સવારે થયેલા ભરૂચ-દહેજ રોડ પર આવેલ નાવેથા ગામ નજીક સર્જાયેલ અકસ્માતમાં કારમાં સવાર ચાર વ્યક્તિના ઘટના સ્થળે જ કરૂણ મોત થયા હતા. દહેજ ખાતે આવેલ થર્મેક્સ કંપનીમાંથી રાતપાળી પૂરી કરી ૩ કર્મચારીઓ ડ્રાઈવર સાથે કારમાં ભરૂચ આવી રહ્યાં હતા, તે દરમિયાન નવેઠા ગામ નજીક કારને પાછળથી કોઈ અજાણ્યા વાહને ટકકર મારી હતી. તો બીજા અકસ્માતમાં ભરૂચના ઠામ ગામ નજીક લક્ઝરી બસ અને ટ્રક વચ્ચે અકસ્માત સર્જાતા લક્ઝરી બસમાં સવાર 10 વ્યક્તિઓને ઈજા પહોંચતા સારવાર અર્થે ખાનગી હોસ્પિટલ ખસેડવામાં આવ્યા છે.